**Протокол № 18 от 22.10.2023г.**

Днес, 22.10.2023г. */неделя/* от 15.00 ч., в Заседателната зала на община Медковец се проведе заседание на Общинска избирателна комисия – Медковец за изборите за общински съветници и за кметове на 29 октомври 2023г.

**На заседанието присъстваха:**

Председател: Полин Николаева Гълъбова

Заместник-председател: Ваня Красимирова Генадиева

Заместник-председател: Емилия Петрова Цветанова

Заместник-председател: Зилия Кольова Данчова

Секретар: Петя Кръстева Петрова

**Членове на ОИК, както следва:**

Валя Илиева Кирилова

Валя Христова Станкова

Горан Ганчев Лозанов

Лидия Симеонова Илиева-Иванова

Любомир Иванов Евстатиев

**От заседанието отсъства:**

Цветелина Людмилова Славчева - член на ОИК- Медковец

Председателят предложи на комисията следния проект на

**ДНЕВЕН РЕД**

1. **Жалба с изложени притеснения за работата на назначената в село Сливовик, община Медковец секционна избирателна комисия, депозирана от Анжела Иванова Георгиева – кандидат за кмет на село Сливовик и Стефан Захариев Коцев – кандидат за общински съветник от МК НДСВ (ДПС,ЗНС).**
2. **Разискване на нововъзникнали въпроси и обстоятелства и приемане на други решения, в случай на обективни предпоставки за което.**

**По първа точка:**

Председателят на комисията, след като предостави на вниманието на присъстващите членове постъпилата на 20.10.2023г., в 11:53 часа, в Общинска избирателна комисия - Медковец жалба, регистрирана своевременно във входящия дневник с № 118, подадена от Анжела Иванова Георгиева - кандидат за кмет на село Сливовик и Стефан Захариев Коцев - кандидат за общински съветник от МК НДСВ (ДПС,ЗНС), разясни на комисията правновалидните предпоставки, при наличие на които биха били налице обстоятелствата по чл. 66 от Изборния кодекс.

Водещата заседанието Гълъбова прочете проекторешението по жалбата и подложи същото на поименно гласуване, *в резултат от което се обособиха следните*

**РЕЗУЛТАТИ:**

|  |  |  |  |
| --- | --- | --- | --- |
| **№** | **Име, презиме, фамилия** | **За** | **Против** |
| 1 | Полин Николаева Гълъбова |  |  |
| 2 | Ваня Красимирова Генадиева |  |  |
| 3 | Емилия Петрова Цветанова |  |  |
| 4 | Зилия Кольова Данчова |  |  |
| 5 | Петя Кръстева Петрова |  |  |
| 6 | Валя Илиева Кирилова |  |  |
| 7 | Валя Христова Станкова |  |  |
| 8 | Горан Ганчев Лозанов |  |  |
| 9 | Лидия Симеонова Илиева-Иванова |  |  |
| 10 | Любомир Иванов Евстатиев |  |  |

„За“ – 10 членове

„Против“ – 0

***Предложението бе прието единодушно.***

**РЕШЕНИЕ № 80-МИ от 22.10.2023г.**

**Относно: Жалба с изложени притеснения за работата на назначената в село Сливовик, община Медковец секционна избирателна комисия, депозирана от Анжела Иванова Георгиева – кандидат за кмет на село Сливовик и Стефан Захариев Коцев – кандидат за общински съветник от МК НДСВ (ДПС,ЗНС).**

На 20.10.2023г., в 11:53 часа, в Общинска избирателна комисия - Медковец е депозирана жалба, регистрирана своевременно във входящия дневник с № 118 и обявена на електронния публичен регистър.

Жалбата е подадена от Анжела Иванова Георгиева - кандидат за кмет на село Сливовик и Стефан Захариев Коцев - кандидат за общински съветник от МК НДСВ (ДПС,ЗНС), а в подкрепа на същата са се подписали още шест лица, както следва: Атанас Георгиев Василев, Илияна Дамянова Стефанова, Юлия Ценова Горанова, Славяна Георгиева Фидосова, Ибраим Хюсеин Реджеб и Илиян Димитров Ризов.

При обстоятелственото разглеждане на сезиращия документ се стига до извода, че жалбата касае притеснения на подателите, свързани с работата на СИК в село Сливовик, община Медковец и евентуално влияние върху резултата от изборите поради това, че председателят на комисията – Цветомир Цветанов */представител на ПП ГЕРБ/* и един от кандидатите за кмет на село Сливовик – Тодор Тосков */предложен от ПП ГЕРБ/* са съпрузи на две сестри. Твърди се, че макар връзката между горецитираните лица да не е роднинска връзка по права линия, не е морално присъствието на каквито и да е роднини на кандидати в СИК.

Членовете на общинска избирателна комисия – Медковец, след като се запознаха с така изложените факти и обстоятелства, с приетото на 11.10.2023г. Решение № 75-МИ относно назначаване на поименните състави на секционните избирателни комисии за провеждане на изборите за общински съветници и за кметове, насрочени за 29 октомври 2023г. в община Медковец, област Монтана, след детайлно обсъждане, стигнаха до единствения верен извод, че:

* Цветомир Мирославов Цветанов, предложен от ПП ГЕРБ и назначен за председател на секционна избирателна комисия 122600001, село Сливовик, община Медковец не се явява роднина по права линия на Тодор Тошков Тосков - кандидат за кмет на кметство Сливовик, регистриран и обявен в това си качество с Решение № 56-МИ от 25.09.2023г. по предложение от ПП ГЕРБ.

С оглед гореизложеното и на основание чл. 87, ал. 1, т. 22 от Изборния кодекс, Общинска избирателна комисия – Медковец

**РЕШИ:**

**ОСТАВЯ БЕЗ УВАЖЕНИЕ, КАТО НЕОСНОВАТЕЛНА,** постъпилата жалба поради липса на нарушение на законоустановените условия за несъвместимост по чл. 96 във връзка с чл. 66 от Изборния кодекс.

Решението на ОИК – Медковец подлежи на оспорване пред ЦИК по реда на чл. 88 от Изборния кодекс, в 3-дневен срок от обявяването му.

**По втора точка:**

Обсъдиха се обстоятелства около предстоящия прием на хартиени бюлетини, определен за 23.10.2023г. и се подготвиха необходимите книжа *(удостоверения в оригинал, заверено копие от решение за упълномощаване на съответните членове на ОИК и прочие..).*

Председателят на комисията указа на присъстващите, а останалите уведоми с телефонно обаждане, че явяването им при предаването на изборните книжа за съхранение в съответното помещение на територията на община Медковец е задължително.

Няма нововъзникнали обстоятелства, налагащи приемането на други решения в днешното заседание, във връзка с което и След изчерпване на дневния ред, същото бе закрито.

***Гласували решенията:***

|  |  |  |
| --- | --- | --- |
| **№** | **Име, презиме, фамилия** | **Подпис** |
| **1** | Полин Николаева Гълъбова |  |
| **2** | Ваня Красимирова Генадиева |  |
| **3** | Емилия Петрова Цветанова |  |
| **4** | Зилия Кольова Данчова |  |
| **5** | Петя Кръстева Петрова |  |
| **6** | Валя Илиева Кирилова |  |
| **7** | Валя Христова Станкова |  |
| **8** | Горан Ганчев Лозанов |  |
| **9** | Лидия Симеонова Илиева-Иванова |  |
| **10** | Любомир Иванов Евстатиев |  |

**Протоколчик**:

/Валя Станкова/

**Председател:**

/Полин Гълъбова/

**Секретар:**

/Петя Кръстева/